钦定古今图书集成/明伦汇编/闺媛典/第219卷 > 杨振亨母钱氏
## 钦定古今图书集成/明伦汇编/闺媛典/第219卷 > 杨振亨母钱氏

按《信丰县志》：“钱氏，诸生杨振亨母。年十九，夫亡，欲殉
之以子，方半岁不果。翁患贫，恐误妇，使姑微探之。氏
跪曰：‘妇去，子必失乳，不忍舍也’。”后翁以贡谒选，之官
盱眙，携妇偕往，日出理事，退则课孙。及任满归，其贫
如故。氏仰事俯育，益勤无倦。及翁姑俱丧，教子尢不
敢怠，乡里共贤之。